“ส.ธุรกิจรับสร้างบ้าน” ร่อนหนังสือถึง ศบค.ขอคำยืนยันผ่อนผันก่อสร้างบางส่วน
“ส.ธุรกิจรับสร้างบ้าน” ร่อนหนังสือถึง ศบค.ขอคำยืนยันผ่อนผันก่อสร้างบางส่วน เหตุไม่ใช่โครงการขนาดใหญ่ ก่อให้เกิดโควิดวงกว้าง และให้เศรษฐกิจประเทศยังเดินไปได้-หลายหมื่นคนพอมีงานทำ
“ส.ธุรกิจรับสร้างบ้าน” ร่อนหนังสือถึง ศบค.ขอคำยืนยันผ่อนผันก่อสร้างบางส่วน เหตุไม่ใช่โครงการขนาดใหญ่ ก่อให้เกิดโควิดวงกว้าง และให้เศรษฐกิจประเทศยังเดินไปได้-หลายหมื่นคนพอมีงานทำ
30 มิ.ย. 2564

นายวรวุฒิ กาญจนกูล นายกสมาคมธุรกิจรับสร้างบ้าน (Home Builder Association : HBA) เปิดเผยว่า จากการพิจารณาตามราชกิจจานุเบกษาออกตามความในมาตรา 9 แห่ง พ.ร.ก.การบริหารราชการในสถานการณ์ฉุกเฉิน พ.ศ.2548 (ฉบับที่ 25) ไม่ได้มีเป้าประสงค์เพื่อมีคำสั่งให้ปิดสถานที่ก่อสร้างประเภทอาคารบ้านพักอาศัยที่มิได้เป็นโครงการจัดสรร ซึ่งหมายถึงบ้านพักอาศัยของประชาชนทั่วไปที่สร้างบ้านที่ดินของตนเอง เนื่องจากไม่ใช่โครงการขนาดใหญ่หรืออาคารสาธารณะที่ต้องใช้แรงงานจำนวนมากและไม่ได้ก่อให้เกิดการแพร่ระบาดของโควิด-19 ในวงกว้าง
นับตั้งแต่ราชกิจจานุเบกษาดังกล่าวเริ่มมีผลบังคับใช้ในวันนี้ ยังมีความเข้าใจที่คาดเคลื่อนและตีความไม่ตรงกันทั้งทางฝ่ายเจ้าหน้าที่ตำรวจ เจ้าพนักงานท้องถิ่น รวมถึงประชาชนโดยทั่วไป ทำให้เกิดข้อโต้แย้งที่ยังไม่มีข้อสรุป
ดังนั้นสมาคมฯ ในฐานะตัวแทนของผู้ประกอบการรับสร้างบ้านที่ปัจจุบันมีงานก่อสร้างบ้านพักอาศัยสร้างเองกระจายอยู่ทั่วในกรุงเทพฯและปริมณฑลหลายพันหลังต่อปี ส่วนใหญ่เป็นบ้านพักอาศัยขนาดเล็ก ใช้แรงงานหลักสิบคน ไม่ได้ก่อให้เกิดคลัสเตอร์ระบาดจำนวนมาก อีกทั้งสมาชิกของสมาคมฯ มีมาตรการในการป้องกันโควิดเป็นอย่างดี ซึ่งจากที่ผ่านมาพบว่าไซต์งานก่อสร้างของสมาชิกยังไม่มีที่ใดติดเชื้อโควิด-19
ทั้งนี้ เพื่อให้เศรษฐกิจของประเทศยังคงพอเดินไปได้ คนหลายหมื่นคนยังพอมีงานทำ ทางสมาคมฯ จึงต้องการได้รับการยืนยันเพื่อความชัดเจนว่าการก่อสร้างบ้านพักอาศัยที่สร้างเองที่มิใช้โครงการจัดสรร สามารถดำเนินงานก่อสร้างต่อไปได้ ดังนี้
1.ตามราชกิจจานุเบกษามิได้รวมถึงการก่อสร้างและต่อเติมบ้านพักอาศัยเพื่ออยู่เอง
2.กรณีแรงงานมิได้พักอาศัยในสถานที่ทำงาน สามารถเดินทางมาทำงานได้ตามปกติ